钦定古今图书集成/理学汇编/文学典/第202卷 > 《览梅圣俞诗编》前人
## 钦定古今图书集成/理学汇编/文学典/第202卷 > 《览梅圣俞诗编》前人

“夙昔诵佳句，跂予慕高风。何意忧艰馀，邂逅此相逢。”
君初应府辟，捧檄来自东。引车穷檐下，眷然顾微躬。
姿表穆以秀，纯德信内充。乃知文章作，中与性情通。
煌煌新诗章，垂光照昏蒙。启椟挹荆璞，引莛撞景钟。
高篇屡云阕，远思殊未终。譬如巧琴师，哀蝉发丝桐。
中有冲淡意，要以心志穷。顾唯昧者听，莫辨征与宫。
安得牙旷手提耳发其聪。